**Descrierea soluţiei - praslea**

***Autor: prof. Cristina Iordaiche,*

*Liceul Teoretic “Grigore Moisil” Timişoara*

**Soluţia 1 - 100 puncte**

* pentru fiecare parcelă din cele **M**, memorăm numărul de ordine şi dimensiunea acesteia;
* sortăm cele **M** parcele în funcţie de numărul lor de ordine;
* determinăm numărul maxim de parcele de lăţime **L**, printr-o parcurgere liniară, şi contorizăm la fiecare pas parcelele de lăţime **L**, situate între două parcele vecine (în urma sortării) din cele **M**, citite din fişierul de intrare;
* determinăm numărul de ordine al parcelei în care se află pomul cu merele de aur printr-o parcurgere a celor **M** parcele şi actualizarea ( prin diferenţă) la fiecare pas a distanţei **D** la care se află pomul, având în vedere trei cazuri posibile:
* pomul este situat înaintea parcelei curente;
* pomul este situat în interiorul parcelei curente;
* pomul este situat la dreapta parcelei curente.

**Soluţia 2 - 100 puncte** *prof. Roxana Tîmplaru,*

*Colegiul “Ştefan Odobleja”, Craiova*

* la citirea valorilor **P**i şi **L**i de pe cele **M** linii, se memorează în **v[Pi]=Li**;
* determinăm numărul de ordine cel mai mare dintre cele **M** parcele, fie acesta **max**;
* determinăm pentru primele **max** parcele, numărul maxim de parcele vecine, de lăţime **L** şi calculăm distanţa de la pomul cu merele de aur, reţinând numărul de ordine al parcelei pentru care distanţa până la ea este mai mare sau egală cu distanţa **D** precizată în enunţ;
* determinăm numărul de parcele rămase după primele **max** parcele, actualizând numărul maxim de parcele vecine de lăţime **L**, respectiv numărul de ordine al parcelei (în cazul în care distanţa până la primele **max** parcele este mai mica decât distanţa **D**).